**VÁROSKÉPI ÉS KÖRNYEZETVÉDELMI BIZOTTSÁG**

**………. napirend**

**Elvi állásfoglalás kérése   
a 26/2014.(V.23.) önkormányzati rendelettel jóváhagyott Helyi Építési Szabályzat és Északkeleti külterület és Bikalegelő városrészek Szabályozási tervének módosításáról az Eger, Mezey-alsó-dűlő, 0323 helyrajzi számú ingatlanon kijelölt építési hely módosítása kapcsán**

**Tisztelt Bizottság!**

Az Eger, Mezey-alsó-dűlő, 0323 helyrajzi számú ingatlan kapcsán a szabályozási terv módosítására irányuló kérelmet nyújtott be a Főépítészi Irodához Veres Gábor,   
az ingatlan tulajdonosa.

A Kérelmező a telek délnyugati sarkában, a kijelölt régészeti lelőhelyen kívül eső részen kíván egy kb. 100 m2 nagyságú gépjármű tárolót építeni. A szabályozási terv az ingatlan „b”-„k” alrészleteit Má1 jelű borvidéki általános mezőgazdasági területbe sorolja, ahol a legnagyobb beépíthetőség a telekterület 3 %-a, azonban jelenleg csak az ingatlan északi részén jelöl ki építési helyet. Az épület megvalósíthatóságához ezért ennek módosítása szükséges.

A benyújtott kérelemben szerepelnek a délnyugati helyszín kiválasztásának részletes indokai:

* a jelenleg a telek északi végében, a „c” alrészleten kijelölt építési hely magas aranykorona értékű szőlőterületen található, ahol 2016-ban telepített borszőlő ültetvény található, a telek „k” alrészletbe eső, délnyugati sarka azonban alacsony aranykorona értékű szántó
* a telek délnyugati sarka mélyebben fekszik, könnyebben megközelíthető, az elektromos hálózatra való csatlakozás lehetősége is itt biztosított
* a kérelemben megjelölt terület környezetében is jellemző a beépítés

Mivel a tárgyi ingatlan az országos ökológiai hálózat övezetei körül a pufferterület által érintett, illetve tájképvédelmi szempontból kiemelten kezelendő területen fekszik, előzetes véleménykérés céljából megkerestük a Bükki Nemzeti Park Igazgatóságát. Megadott véleményük szerint a kérelemben foglalt részletes indokokat mérlegelve a tervezett szabályozási módosításokkal és előírásokkal szemben táj- és természetvédelmi szempontból nem emelnek kifogást.

A Bükki Nemzeti Park Igazgatósága véleményének ismeretében a Főépítészi Iroda támogathatónak tartja a kérelmezett szabályozási terv módosítást.

A Kérelmező vállalja a szabályozási terv módosításának felmerülő költségeit.

Kérem a tisztelt Bizottságot, hogy a szabályozási terv módosítására vonatkozó kérelemről szíveskedjen döntést hozni.

Eger, 2018. június 7.

**Kovács-Csatlós Tamás**

Tanácsnok

**Döntési javaslat:**

**A Városképi és Környezetvédelmi Bizottság saját hatáskörében eljárva elvi hozzájárulását adja a 26/2014.(V.23.) önkormányzati rendelettel jóváhagyott Helyi Építési Szabályzat és Északkeleti külterület és Bikalegelő városrészek Szabályozási tervének módosításához az Eger, Mezey-alsó-dűlő, 0323 helyrajzi számú ingatlan délnyugati sarkában építési hely kijelölése kapcsán.**

**Felelős: Dr. Kovács Luca megbízásából**

**Rátkai Attila – Főépítész**

**a Főépítészi Iroda vezetője**

**Határidő: 2018. augusztus 31.**